b'\n_START_ARTICLE_\nPamantasang Tufts\n_START_PARAGRAPH_\nAng Pamantasang Tufts (Ingles: Tufts University) ay isang pribadong unibersidad sa pananaliksik\xc2\xa0na\xc2\xa0inkorporado sa munisipalidad ng Medford, Massachusetts, Estados Unidos. Ang Kolehiyong Tufts\xc2\xa0(Ingles:\xc2\xa0Tufts College) ay itinatag noong 1852 ng sektang Christian Universalists\xc2\xa0na nagtrabaho nang ilang taon upang buksan ang isang institusyong\xc2\xa0nonsectarian\xc2\xa0ng mas mataas na pag-aaral.\xc2\xa0Si\xc2\xa0Charles Tufts ay nagdoneyt ng lupa para sa kampus sa Walnut Hills, ang pinakamataas na punto sa Medford. Ang pangalan ng kolehiyo ay binago sa kasalukuyan nitong ngalan noong 1954, kahit na ang pangalan ng korporasyon ay nananatiling "the Trustees of Tufts College". Sa loob ng higit sa isang siglo, ang Tufts ay isang maliit na New England liberal arts college hanggang sa transpormasyon nito bilang isang malaking unibersidad para sa pananaliksik noong dekada \'70.\xc2\xa0_NEWLINE_Ang mga nagtapos at iba pang konektado sa unibersidad ay kinabibilangan ng\xc2\xa0nagwagi ng Gawad Nobel, nagwagi ng Gawad Pulitzer, mga pinuno ng estado, mga politiko, mga nagwagi ng Gawad\xc2\xa0Emmy at Academy (Oscar), mga miyembro ng National Academy.\xc2\xa0Sa\xc2\xa0Tufts din nagtapos ang ilang mga iskolar ng\xc2\xa0Rhodes, Marshall, Fulbright, Truman, Goldwater atbp.'